**OSNOVNA ŠKOLA TINA UJEVIĆA**

**Trg Andrije Hebranga 11, 22 000 Šibenik**

*Tel/fax: 022/212-593; 022/310-363*

*e-mail:* [*ured@os-tujevica-si.skole.hr*](mailto:ured@os-tujevica-si.skole.hr)

**KLASA:** 112-01/19-01/41

**URBROJ:** 2182-30-01-19-1

Šibenik, 4. listopada 2019.

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10.-ispr, 90/11., 5/12., 16/12., 86/12., 94/13., 136/14.-RUSRH, 152/14., 07/17. i 68/18.), Pravilnika o radu te članka 6. i 7. Pravilnika o načinu i postupku zapošljavanja u OŠ Tina Ujevića, Šibenik, ravnatelj Osnovne škole Tina Ujevića, Šibenik objavljuje:

**N A T J E Č A J**

**za zasnivanje radnog odnosa**

**1.** **Učitelj hrvatskoga jezika** – na određeno, puno radno vrijeme ( 40 sati ukupnog tjednog radnog vremena) – 1 izvršitelj/ica, mjesto rada Osnovna škola Tina Ujevića, Šibenik

**2.** **Učitelj matematike** – na određeno, puno radno vrijeme ( 40 sati ukupnog tjednog radnog vremena) – 1 izvršitelj/ica, mjesto rada Osnovna škola Tina Ujevića, Šibenik

**3.** **Učitelj razredne nastave** – na određeno, puno radno vrijeme ( 40 sati ukupnog tjednog radnog vremena ) – 1 izvršitelj/ica, mjesto rada Osnovna škola Tina Ujevića, Šibenik

**UVJETI:** Uz opće uvjete za zasnivanje radnog odnosa, sukladno Zakonu o radu („NN“ br. 93/14 i 127/17) kandidati moraju ispuniti i posebne uvjete iz čl. 105. i 106. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10.-ispr, 90/11., 5/12., 16/12., 86/12., 94/13., 136/14.-RUSRH, 152/14., 07/17. i 68/18.), Pravilnika o odgovarajućoj vrsti obrazovanja učitelja i stručnih suradnika u osnovnoj školi („Narodne novine“ br. 6/19) te Pravilniku o radu Osnovne škole Tina Ujevića, Šibenik.

Sukladno članku 13. stavku 3. Zakona o ravnopravnosti spolova („Narodne novine“ broj 82/08. i 69/17.) na natječaj se mogu javiti osobe oba spola.

Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

U prijavi na natječaj potrebno je navesti osobne podatke podnositelja prijave (osobno ime, adresa stanovanja, broj telefona odnosno mobitela te e-mail adresu na koju će mu bit dostavljena obavijest o datumu i vremenu procjene odnosno testiranja) i naziv radnog mjesta na koje se prijavljuje.

**Uz pisanu i vlastoručno potpisanu prijavu kandidati su obvezni dostaviti u izvorniku, ovjerenoj preslici ili elektroničkom zapisu:**

1. životopis

2. dokaz o državljanstvu

3. diploma odnosno dokaz o stečenoj stručnoj spremi

4. uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak glede zapreka za zasnivanje radnog odnosa iz članka 106. Zakona s naznakom roka izdavanja (ne starije od dana raspisivanja natječaja)

5. elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji („NN“ br. 121/17.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidat koji ostvaruje pravo prednosti pri zapošljavanju prema čl. 9. Zakona o profesionalnoj rehabilitaciji i zapošljavanju osoba s invaliditetom („NN“ br. 157/13., 152/14. i 39/18.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju u skladu s člankom 48. Zakona o zaštiti civilnih i vojnih invalida rata („Narodne novine“ br 33/92., 57/92., 77/92., 27/93., 58/93., 2/94., 108/95., 108/96., 82/01., 103/03. i 148/13.) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata.

Sve kandidate koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja Povjerenstvo za vrednovanje kandidata prijavljenih na natječaj (u nastavku teksta: Povjerenstvo) poziva na vrednovanje u skladu s Pravilnikom o načinu i postupku zapošljavanja u Osnovnoj školi Tina Ujevića, Šibenik koji je objavljen na mrežnoj stranici Osnovne škole Tina Ujevića, Šibenik [www.os-tujevica-si.skole.hr](http://www.os-tujevica-si.skole.hr) u rubrici Dokumenti.

Povjerenstvo imenuje ravnatelj Osnovne škole Tina Ujevića, Šibenik.

Kandidati su obvezni pristupiti vrednovanju, i tada sa sobom moraju imati odgovarajuću identifikacijsku ispravu.

**Ako kandidat ne pristupi vrednovanju, smatra se da je odustao od prijave na natječaj**.

Vrijeme i mjesto održavanja testiranja objavit će se na web-stranici Osnovne škole Tina Ujevića, Šibenik.

Pravni izvori te sadržaj i način testiranja za pripremu kandidata za testiranje bit će objavljen na mrežnoj stranici škole [www.os-tujevica-si.skole.hr](http://www.os-tujevica-si.skole.hr) u rubrici pod nazivom Natječaji istovremeno s objavom natječaja.

Natječaj je objavljen **dana 4. listopada 2019**. godine, na mrežnoj stranici Osnovne škole Osnovne škole Tina Ujevića, Šibenik [www.os-tujevica-si.skole.hr](http://www.os-tujevica-si.skole.hr) u rubrici pod nazivom Natječaji i na oglasnoj ploči Osnovne škole Tina Ujevića, Šibenik te mrežnoj stranici i oglasnoj ploči Hrvatskog zavoda za zapošljavanje Šibenik i **traje do 12. listopada 2019. godine.**

Podnošenjem prijave na natječaj kandidat daje izričitu privolu Osnovnoj školi Tina Ujevića, Šibenik da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.).

Pisane prijave s potrebnom dokumentacijom o ispunjavanju uvjeta iz natječaja dostavljaju se neposredno ili poštom na adresu Osnovna škola Tina Ujevića, Šibenik, Trg Andrije Hebranga 11, 22 000 Šibenik s naznakom „za natječaj – naziv radnog mjesta za koje se kandidat prijavljuje“.

Nepravodobne i nepotpune prijave neće se razmatrati.

Kandidat prijavljen na natječaj bit će obaviješten o rezultatima natječaja putem mrežne stranice Škole ([www.os-tujevica-si.skole.hr](http://www.os-tujevica-si.skole.hr), pod rubrikom Naslovnica, podrubrika Natječaji) najkasnije u roku od 15 dana od dana sklapanja ugovora o radu s odabranim kandidatom. U slučaju da se na natječaj prijave kandidati koji se pozivaju na prednost pri zapošljavanju i prema posebnim propisima, svi kandidati biti će obaviješteni i prema članku 21. stavku 4. Pravilnika.

RAVNATELJ:

Vladimir Braica, prof.